Etter to dagars  vellukka teaterframsyningar for førskolebarn, hadde F1-kullet saman med dramalærarane oppsummering og vurdering av teaterprosjektperioden tirsdag 23/4.

 
1. 1.   Felles oppsummering, kommentarar 
 

Om tid, organisering og øving

Ynskje om lengre øvingsøkter for gruppene i aulaen, t.d. to timar i staden for ein.
 
Det hadde vore ein fordel med fleire stader/rom å øva på. Det vart stort press på dei tre plassane det var oppsett ”scener” ( to i aula, ein i kjellar)
 
Tidsramma for teaterprosjeket var dei fleste nøgd med ( nokre få kunne tenkt seg litt meir tid, nokre meinte tida kunne komprimerast noko meir.
 
 
Kva kjem først - figur, fabel eller miljø ?
Det vart ein diskusjon om korvidt grunnhistoria/scenario skulle vore ferdig før ein starta med dokkelaging. Nokre meinte at det med ei ferdig historie, ville vera lettare å utforma gode dokketypar.
Andre syns at det å starta med miljø og dokkelaging først, kunne gi spennande utgangspumkt for originale historier.
Ein idé er at norsfaget legg inn arbeid med scenario-utvikling i samband med tekstskaping tidlegare i studiet, og at ein arbeider vidare med det som utgangspunkt når sjølve teaterperioden kjem. 
 
Om rettleiing

Alle var nøgd med øktene med rettleiing i aulaen.
 
Studentane hadde ynskje om at musikklæraren involverte seg meir  i rettleiingsprosessen, sidan det m.a.var krav om eigenprodusert musikkmateriale i framføringa.
Tidleg i denne perioden burde det ha vore ein introduksjonsdag, der det vart presentert idear til enkel komponering, og innføring i innspeling/opptak/avspeling av lyd.
 
Fleire peikte på at det var uheldig at det vart lagt opp til andre typar rettleiing og speleundervisning som kolliderte med oppsette øvingstider i aulaen. Her må kanskje studentane og ta noko sjølkritikk, dersom dei ikkje hadde avtalt nye, passande tidspunkt med dei lærarane det galt 
( øvingstidene i aula var avklart før teaterperioden starta)
 
Om framføringane
Alle var svært nøgde med at arbeidet vart avslutta med framføringar for barn. 
Responsen frå ei barnegruppe er den beste evalueringa ein kan få.
Nyttig å oppleva korleis ein med utgangspunkt i ein idé, gjennom ein prosess, kan utvikla og skapa eit heilskapleg kunstnerisk produkt. Det å spela for eit publikum set krav til deg som formidlar, noko som er ein viktig del av yrkesrollen til ein førskulelærer.
 
Då dokketeater er ein intim teaterform, bør ikkje publikum vera for stort. Erfaringane tilseier at vi bør ha færre barn på kvar forestilling ( nok med 30-40 ?).
For kvar barnegruppe er det nok å sjå to forestillingar ( no hadde vi delvis 3/delvis 2).
 
Sidan dette har vorte eit  poulært tilbod til barnehagane i Stord, og pågangen er stor, kan vi til neste år tenkja på om studentane skal spela forestillinga si to gonger. ( dette er særleg aktuelt når vi har berre to klassar)
 
Ein idé som vi kan tenkja på til neste år, er at dei som ynskjer det kan laga forestilling for dei aller minste som målgruppe.
 
 
2. 2.   Gruppevis evaluering 
Etter den generelle oppsummeringa i plenum, 
hadde gruppene intern vurdering av eigen prosess og eige/andre sine produkt ut frå styrd. ”prosedyre”. Ein fokuserte m.a. på at kvar enkelt skulle setja ord på eiga deltaking og rolle i arbeidet ovanfor dei andre i gruppa, og at gruppa drøfta kriterier for gode gruppeprosessar i kunstnerisk arbeid.. 

